section_heading: Posmrtni ostatci
paragraph_text: Postoje priče koje govore da je Artukovićev leš kremiran na zagrebačkom krematoriju na Mirogoju te da su mu pepeo prosuli ili bacili u potok. Svjedok te priče govori da je u to vrijeme radio na krematoriju i da je imao zadatak kremirati Artukovićev leš. Nakon što je to napravio, došao je crni mercedes vladinih registarskih oznaka i pokupio pepeo. S druge strane se priča da se posmrtni ostaci nisu kremirali, nego je se tijelo pokopalo na zatvorskom groblju u Lepoglavi (gdje je napravljena i kabina u kojoj je Artuković boravio za vrijeme suđenja) uz grob serijskog ubojice Vinka Pintarića.